b'\n_START_ARTICLE_\nErnst R\xc3\xb6hm\n_START_SECTION_\nRana karijera\n_START_PARAGRAPH_\nErnst R\xc3\xb6hm je ro\xc4\x91en u M\xc3\xbcnchenu. Slu\xc5\xbeio je kao \xc4\x8dasnik u  13-oj armiji pje\xc5\xa1a\xc5\xa1tva u Bavarskoj vojsci kada je zapo\xc4\x8deo Prvi svjetski rat u kolovozu 1914. god. U rujnu je  ozbiljno ranjen u bitci kod Lorraine(Francuska) i nosio je o\xc5\xbeiljke do kraja svog \xc5\xbeivota. Zbog svojih zasluga u ratu dobio je \xc5\xbdeljezni kri\xc5\xbe i unaprije\xc4\x91en u \xc4\x8din satnika prije zav\xc5\xa1etka rata._NEWLINE_Poslije primirja 11. studenoga 1918. pristupio je dobrovoljnoj paravojsci Freikorps (jednoj od mnogih u M\xc3\xbcnchenu), kako bi ugu\xc5\xa1ili svaku komunisti\xc4\x8dku pobunu. 1919. R\xc3\xb6hm se priklju\xc4\x8dio Njema\xc4\x8dkoj radni\xc4\x8dkoj stranci (njema\xc4\x8dki Deutsche Arbeitpartei), a 1920. je promijenila ime u Nacional-socijalisti\xc4\x8dka njema\xc4\x8dka radni\xc4\x8dka stranka (NSDAP). R\xc3\xb6hm je uspio organizirati juri\xc5\xa1ni odred (Sturmabteilung, SA) koji je slu\xc5\xbeio kao politi\xc4\x8dka vojska koja \xc4\x87e \xc5\xa1tititi stranku i koja \xc4\x87e se boriti protiv komunista i \xc5\xbdidova u M\xc3\xbcnchenu. R\xc3\xb6hm je upoznao Hitlera godinu dana ranije i postali su dobri prijatelji i saveznici._NEWLINE_Nakon neuspje\xc5\xa1nog pivskog pu\xc4\x8da u M\xc3\xbcnchenu, R\xc3\xb6hm, Hitler i ostali uhva\xc4\x87eni su bili na sudu pod optu\xc5\xbenicom za izdaju. R\xc3\xb6hm je osu\xc4\x91en na godinu i 3 mjeseca u zatvoru i na ne\xc4\x8dasni otpust iz Njema\xc4\x8dke obrambene vojske, ali tu kaznu nije odslu\xc5\xbeio zbog obe\xc4\x87anja da \xc4\x87e se dobro pona\xc5\xa1ati. Dok je Hitler bio u zatvoru 1924. R\xc3\xb6hm je organizirao novu vojsku, zamjenu za SA jer je bila zabranjena nakon uhi\xc4\x87enja i jo\xc5\xa1 je bio zastupnik u njema\xc4\x8dkom Reichstagu. 1925. dolaze na vidjelo razlike izme\xc4\x91u njega i Hitlera  pa daje ostavku u Reichstagu i emigrira u Boliviju. Tamo je slu\xc5\xbeio kao savjetnik u Bolivijskoj vojsci.\n_START_SECTION_\nVo\xc4\x91a SA\n_START_PARAGRAPH_\nU rujnu 1930. Hitler je poslao zahtjev R\xc3\xb6hmu da do\xc4\x91e natrag u Njema\xc4\x8dku i  obavlja du\xc5\xbenost kao visoko pozicionirana osoba u SA. R\xc3\xb6hm prihva\xc4\x87a ponudu i zapo\xc4\x8dinje s radom u sije\xc4\x8dnju 1931. god. Donio je nove radikalne ideje koje \xc4\x87e pobolj\xc5\xa1ati rad SA._NEWLINE_SA je brojila 1 milijun pripadnika i iako su dali svoj polo\xc5\xbeaj SS-u, SA su se nastavili boriti protiv komunista, \xc5\xbdidova i svih onih koji su bili protiv nacista._NEWLINE_Nakon \xc5\xa1to je Hitler dobio svu mo\xc4\x87 u Njema\xc4\x8dkoj, SA je postala pomo\xc4\x87na policija koja je upadala u lokalne urede i natjerala ih da svu vlast predaju nacistima. SA su sada smatrali da \xc4\x87e nakon godina borbe biti promjena u dr\xc5\xbeavi, ali Hitler ih vi\xc5\xa1e nije trebao (slu\xc5\xbeili su samo kao politi\xc4\x8dko oru\xc5\xbeje do tada).\n_START_SECTION_\nDruga revolucija\n_START_PARAGRAPH_\nR\xc3\xb6hm se sve vi\xc5\xa1e bunio zbog Hitlerovih odluka. R\xc3\xb6hm  je po\xc4\x8deo pro\xc5\xa1irivati SA i pobuna je bila na vidiku. Ali tada R\xc3\xb6hm  u o\xc5\xbeujku poku\xc5\xa1ava napraviti kompromis tako da daje prijedlog da se par  tisu\xc4\x87a  vo\xc4\x91a iz SA prebaci u Njema\xc4\x8dku vojsku, ali taj prijedlog vojska odbacuje._NEWLINE_11. travnja 1934. Hitler se sastaje s predstavnicima vojske na brodu Deutschland i nudi im prijedlog da prihvate Hitlera na mjesto predsjednika a on \xc4\x87e zauzvrat smanjiti SA, ugu\xc5\xa1iti R\xc3\xb6hmove ambicije i Reichswehr \xc4\x87e postati jedina i glavna vojna sila u Njema\xc4\x8dkoj._NEWLINE_Ali ministar obrane Werner von Blomberg je bio odlu\xc4\x8dan i dao ultimatum Hitleru. Rekao je ako se  politi\xc4\x8dke tenzije u Njema\xc4\x8dkoj ne zavr\xc5\xa1e predsjednik Hindenburg \xc4\x87e zakonom predati svu vlast vojsci. Hitler je bio \xc5\xa1okiran. Jedino preostalo Hitleru je bilo da uni\xc5\xa1ti SA, odnosno  R\xc3\xb6hma i ostale \xc4\x8delnike kako ne bi izgubio svu vlast u Njema\xc4\x8dkoj. Znao je da Reichswehr i SA su jedine preostale nezavisne vlasti koje ga mogu sru\xc5\xa1iti._NEWLINE_U velja\xc4\x8di Blomberg pristaje dodati svastiku na zastavu vojske i time staru vojsku baca u zaborav.\n_START_SECTION_\nIstospolna seksualnost\n_START_PARAGRAPH_\nErnst Roehm je bio poznat po svojem relativno otvorenom homoseksualnom pona\xc5\xa1anju. _NEWLINE_R\xc3\xb6hm je naveo u svojem pismu iz 1928. kako je otkrio svoje homoseksualne sklonosti 1924. Njegov prijatelj Gerhard Rossbach ga je uveo u homoseksualnu supkulturu u Berlinu i M\xc3\xbcnchenu. Tada je R\xc3\xb6hm po\xc4\x8deo redovito odlaziti u okupljali\xc5\xa1ta mu\xc5\xa1kih homoseksualaca u Berlinu.). _NEWLINE_Tada je \xc4\x8desto bio u pratnji Paula R\xc3\xb6hrbeina, kojem je omogu\xc4\x87io polo\xc5\xbeaj kao "Frontbannf\xc3\xbchrer" u Berlinu. Do 1924. je imao samo prolazna homoseksualnia iskustava, iako je ponekad "bez u\xc5\xbeitka", imao seksualne kontakte i sa \xc5\xbeenskim prostitutkama u gradu Metzu._NEWLINE_Nakon njegova povratka iz Bolivije R\xc3\xb6hm je u svojoj neposrednoj okolici u zajedni\xc4\x8dkom sto\xc5\xbeeru SA odreda smjestio i brojne homoseksualce. Osim Edmunda Heines i Karla Ernsta bio je u vezi s "homoseksualnom klikom" pogotovo sa svojim pomo\xc4\x87nikom Hansom Erwinom von Spreti-Weilbachom, slikarom Martinom Sch\xc3\xa4tzlom i gostioni\xc4\x8darom Karlom Zehnerom._NEWLINE_U o\xc5\xbeujku 1932. novinar Helmuth Klotz je objavio tri pisma koja je R\xc3\xb6hm napisao 1928. u Boliviji lije\xc4\x8dniku Karlu-G\xc3\xbcntheru Heimsothu gdje pi\xc5\xa1e vrlo samosvjesno o svojoj homoseksualnosti._NEWLINE_Hitler, koji do 1934. nije uzimao negativan stav o homoseksualnosti R\xc3\xb6hma, to tek nakon njegove smrti navodi kao jednog od argumenata za opravdanje ubojstva biv\xc5\xa1eg bliskog prijatelja tvrde\xc4\x87i da je tek 1934. saznao o tome.\n_START_SECTION_\nSmrt\n_START_PARAGRAPH_\nR\xc3\xb6hm je izoliran od strane Hitlera, Hermanna G\xc3\xb6ringa, Goebbelsa. 20. travnja G\xc3\xb6ring je prebacio _NEWLINE_politi\xc4\x8dku policiju na Himmlera (Gestapo), kako je G\xc3\xb6ring ra\xc4\x8dunao da \xc4\x87e se Himmler okrenuti protiv R\xc3\xb6hma. Himmler, Heydrich i G\xc3\xb6ring su se slu\xc5\xbeili spletkama _NEWLINE_i krivotvorenim dokumentima i papirima kako bi uvjerili Hitlera da ga R\xc3\xb6hm \xc5\xbeeli svrgnuti s \xc4\x8dela (\xc4\x8dak su nabavili dosje koji su dali  Hitleru koji je povjerovao da  su Francuzi platili R\xc3\xb6hmu 12 milijuna maraka za zbacivanje s vlasti. To je bilo dovoljno za Hitlera i donio je odluku da ubije vrh SA. G\xc3\xb6ring, Himmler, Heydrich i Victor Lutze su sastavili popis za odstrel  i predali ga SS-u._NEWLINE_U me\xc4\x91uvremenu R\xc3\xb6hm i nekoliko njegovih kolega iz SA su bili na odmoru u Bad Wiessee. 28. lipnja R\xc3\xb6hm je dobio poziv od Hitlera koji mu je nalo\xc5\xbeio da okupi sve \xc4\x8delnike SA na konferenciji 30. lipnja u Bad Wiessee. R\xc3\xb6hm  se slo\xc5\xbeio, ne znaju\xc4\x87i \xc5\xa1to ga o\xc4\x8dekuje._NEWLINE_30. lipnja je obilje\xc5\xbeen kao po\xc4\x8detak No\xc4\x87i dugih no\xc5\xbeeva. U zoru 30. Hitler je odletio avionom u M\xc3\xbcnchen, zatim autom do Bad Wiessee gdje je  osobno uhitio R\xc3\xb6hma i \xc4\x8delnike SA. Svi su zatvoreni u zatvoru Stadelheim u M\xc3\xbcnchenu. Od 20. lipnja do 2. srpnja cijelo vodsvo SA je bilo o\xc4\x8di\xc5\xa1\xc4\x87eno (smaknuto) zajedno s ostalim politi\xc4\x8dkim neprijateljima nacista._NEWLINE_Hitleru je bilo neugodno \xc5\xa1to mora ubiti R\xc3\xb6hma pa mu je dao priliku da po\xc4\x8dini samoubojstvo. 2. srpnja R\xc3\xb6hma je posjetio SS brigadir Theodor Eicke i SS-Obersturmbannf\xc3\xbchrer Michael Lippert i ostavili su mu pi\xc5\xa1tolj na stolu i rekli da ima 10 minuta da po\xc4\x8dini samoubojstvo. R\xc3\xb6hm je odbio ponudu i izjavio:"Ako moram  biti ubijen, neka me Adolf osobno ubije"._NEWLINE_Nakon nekog vremena Eicke i Lippert su se vratili u R\xc3\xb6hmovu \xc4\x87eliju i na\xc5\xa1li su ga kako stoji. R\xc3\xb6hm je kao gestu obrane napuhnuo gola prsa kao ponosan \xc4\x8dovjek dok su pucali u njega. Pokopan je u Westfriedhofu u M\xc3\xbcnchenu._NEWLINE_\xc4\x8cistka SA \xc4\x8delnika je legalizirana dokumentom. U javnosti R\xc3\xb6hm i ostale SA osobe su prikazane kao homoseksualci, kao banda ratnika bez morala \xc5\xa1to su nacisti s time opravdavali smaknu\xc4\x87a._NEWLINE_U govoru 13. srpnja Hitler je  aludirao na R\xc3\xb6hmovu seksualnu orijentaciju i objasnio narodu da je \xc4\x8distka bila potrebna  kao obrana od izdajica.'